﻿PÂNĂ CÂND? 
 
         Motto: „Dar lăsaŃi măcar strămoşii ca să doarmă-
n colb de cronici; 
            Din trecutul de mărire v-ar privi cel mult 
ironici.” 
    (Mihai Eminescu) 
 
În 1861, savantul B.P. Haşdeu, în studiul pamflet „Perit-au dacii?” i-a demontat, 
pur şi simplu, pe „romaniştii” cunoscutei „şcoli ardelene” care prin „consolidarea” tezei 
false a „romanizării Daciei”, teză venită de la „cronicari”  îndoctrinaŃi la şcoli iezuite şi, 
foarte curios, de la însuşi Dimitrie Cantemir, i-a ajutat pe „ştiinŃifici” şi pe obedienŃi să ne 
falsifice identitatea naŃională – arheologi de şpaclu şi ruletă şi „istorici” încadraŃi în tipare 
sau pur şi simplu mandataŃi –, falsificare perpetuată în lumea academică şi universitară şi 
reconfirmată în „tranziŃia” post-decembristă prin noua politică educaŃională. 
Dreptatea lui Haşdeu – că dacii nu au pierit, nu puteau să piară, şi ei sunt 
strămoşi ai noştri –, ca adevăr istoric, reieşea şi reiese din izvoarele istorice ale 
străvechimii şi ale antichităŃii, din perpetuarea informaŃiilor în izvoare medievale şi 
moderne, în izvoarele tradiŃiei din Vatra Vechii Dacii, dar şi din opere ştiinŃifice asupra 
cărora „ştiinŃificii” – cum le spunea, peiorativ, savantul – au tras vălul tăcerii. Urmându-
le blasfemia la adresa strămoşilor, fani şi progenituri ale acestora au perpetuat sacrilegiul 
până azi. 
Or, menŃionatele izvoare şi opere, precum şi logica istorică şi bunul simŃ 
elementar nu pot admite scoaterea din istorie a celui mai numeros Neam – strămoşii 
noştrii reali, traco-geto-dacii – de pe cea mai întinsă vatră a vieŃuirii sale pe „bătrânul 
continent”, Neam care, având o limbă unică, o religie monoteistă şi un pământ bogat 
dăruit cu de toate, şi-a creat, în epocă, cea mai de valoare civilizaŃie şi a fost matca mai 
tuturor naŃiunilor europene, contribuind, prin „roiuri” umane, şi la alte geneze şi evoluŃii 
etno-naŃionale. Înaintaşii/strămoşii lui direcŃi au fost arienii/pelasgii, poporul primordial 
al continentului, popor sedentar şi paşnic. Istoricul român Teohari Antonescu (1866-
1910) de la Universitatea din Iaşi a fost primul care printr-o cercetare multidisciplinară a 
identificat Dacia ca „patrie primitivă a arienilor”1. În istoriografia mondială, 
identificarea spaŃiului de locuire a arienilor a fost făcută după circa două decenii într-o 
sinteză universitară engleză privind Istoria Indiei (vol. I), (Cambridge, 1922)2, 
identificare pe temeiul căreia dl. Gheorghe Gabriel, un erudit al istoriei noastre străvechi 
şi antice, a delimitat pe harta continentului respectivul spaŃiu, încadrat (n.n.) în întinsa 
Vatră a Daciei, adică aşa cum stabilise, în 1901, primul, istoricul român Teohari 
Antonescu. Numai că studiul lui Teohari Antonescu a fost „înmormântat” de „ştiinŃificii” 
noştri, care n-au vrut să ştie nici de studiul d-lui Gheorghe Gabriel3, căci aceasta le afecta 
serios scumpa lor teză a „romanizării Daciei”. Spre neuitare, studiul profesorului Teohari 
Antonescu a fost publicat în 1997, la Ed. Porto-Franco din GalaŃi, alătături de alte studii 
sau luări de poziŃie ale unor autori ce nu se lăsau convinşi de teza falsă a „romaniştilor”. 
Strămoşii noştrii reali, traco-geto-dacii (după numele cele mai cunoscute, dar au 
fost şi multe altele, conform izvoarelor), în „Ńările” vieŃuirii lor, ca şi înaintaşii/stămoşii 
acestora, au ştiut să-şi fertilizeze pământul edenic al etno-genezei, au fost „din fire 
deştepŃi” – cum le acordă un izvor „certificatul de nobleŃe” – dar au putut şi să se apere în 
faŃa unor „împăraŃi pe care lumea nu putea să-i mai încapă”, cuceritori mânaŃi de răutate 
şi lăcomie. 
Unul din Neamul lor, tracul Ene/Enea, cu vitejii săi, ieşiŃi din urgia celebrului 
război troian, ajungând în peninsula italică, a pus acolo piatra de temelie şi a făcut 
„legea” începutului. Dar în continuare aci s-au detaşat prea de timpuriu vlăstare ale răului 
care, uzurpând suveranitatea naŃiunii, au făcut ca formaŃiunea lor politică să involuieze în 
cel mai distrugător imperiu al AntichităŃii, Imperiul Roman, devenit, în ascensiunea lui, 
„rădăcina tuturor relelor”, cum i-au spus contemporanii. A cunoscut, în „clasa politică” 
şi la vârf o degradare politică şi morală care în cele din urmă îi va aduce pieirea. Căci în 
istorie ce s-a născut şi a crescut din ură şi lăcomie, cum au fost imperiile, a trebuit să 

cunoască, irevocabil, declinul şi prăbuşirea, înfăŃişate, în cazul Imperiului roman, de 
englezul Edward Gibon în cele 6 volume ale cunoscutei sale cărŃi.  
Când însă, pe ultima treaptă a urcuşului, era într-o fază critică din punct de 
vedere financiar – simptom al declanşării sfârşitului! –, într-un efort de revigorare, cu cea 
mai distrugătoare forŃă militară la care ajunsese dar cu nechibzuinŃă ... imperială, fără a se 
gândi la consecinŃe ci numai la îndestularea lăcomiei şi orgoliului, Imperiul s-a năpustit 
asupra strămoşilor noştri geto-daci, care îşi reclădiseră impunătorul lor Stat în centrul 
carpato-dunărean al Vechii Dacii, puternic legat de munŃi şi scăldat de ape, Stat ce putea 
fi o stavilă în calea altor primejdii venite din pustiurile Orientului, precum s-a şi 
întâmplat nu după mult timp. 
Precum se ştie, războiul a fost crâncen iar pierderile uriaşe, în oameni şi bunuri 
materiale. Geto-dacii au fost învinşi. A urmat jaful imperial cumplit. Dar izvoarele 
istorice, coroborate profesional, responsabil, precum şi logica istorică şi bunul simŃ 
elementar, nu îndreptăŃesc să se vorbească de o exterminare a populaŃiei – oameni ai 
munŃilor, pădurilor şi văilor – şi nici de o „romanizare a Daciei”, în spaŃiul ei imens, 
romanii cucerind doar centrul fostului Stat geto-dac, pe care l-au stăpânit şi jefuit nu mai 
mult de 150 de ani. Nici interesul cuceritorilor nu era acesta. Apoi rămâneau fraŃii liberi 
din imensa Vatră a Daciei, care continuu au hărŃuit pe jefuitori, ajutându-şi fraŃii răsculaŃi 
din „provincia” nord-dunăreană cotropită. Numai că atacurile repetate ale fraŃilor 
apropiaŃi, din Dacia liberă, asupra trupelor romane din „provincie”, „ştiinŃificii” noştri le-
au pus pe seama unui popor „barbar”, primul, inventat ad-hoc, goŃii. Or, colegii noştri 
(Gheorghe Gabriel, Maria Crişan) au demonstrat că goŃii reprezintă, de fapt, alt nume dat 
geŃilor. De „mâna” acestora va pieri Imperiul Roman de Apus! Domnul Gheorghe 
Gabriel în studiul introductiv la ediŃia FundaŃiei Gândirea a operei lui Iordanes, Getica, 
Bucureşti 2001, citează izvoare în care se vorbeşte despre un jurământ al lui Decebal şi al 
sfetnicilor săi: „că nu vor lăsa răgaz Imperiului Roman până nu-l vor distruge, până nu 
vor rade Roma de pe faŃa pământului” (op. cit., p. XVIII). Odoacru şi Teodosie cel Mare 
erau geŃi (got=get!) şi au împlinit în secolul al V-lea acel presupus jurământ.  
Căzând inevitabil Imperiul roman de apus, acesta a „lăsat” altor vlăstare ale 
răului „testamentul politic” al lăcomiei şi al dominaŃiei.  
În încrâncenatul context istoric care a urmat nu este greu de înŃeles cum o 
afirmaŃie hazardată a unui panegirist imperial, Eutropius, a alimentat minŃile multor 
falsificatori ai istoriei, până azi. Căci precum se ştie, istoria oficială, cea transpusă în 
politici educaŃionale, a fost şi încă mai este scrisă după interesele şi fariseismul 
învingătorilor. 
SuveranităŃile naŃionale au fost din nou uzurpate de alte noi imperii în disputa 
lor pentru a ajunge la „statutul” de „Imperiu universal”. 
În lupta lor necurmată însă, naŃiunile încarcerate, ajungând în epoca modernă – 
epocă a suveranităŃilor naŃionale şi a libertăŃii adevărate a omului – şi-au 
constituit/reconstituit State naŃionale iar ticăloşii a trebuit să recunoască – nolens-volens – 
triumful principiului naŃiunilor. Himera „Imperiului universal” căzuse, îşi luase locul la 
„Muzeul himerelor”.  
După primul război mondial însă, revigorându-se ForŃele răului prin „fuziunea” 
imperiilor supravieŃuitoare cu „Imperiul invizibil”, al capitalului şi al ForŃelor oculte, la 
nivel planetar a revenit primejdia reîncarcerării naŃiunilor în imperii zonale numite, 
eufemistic, „Uniuni”, ca etapă intemediară în drumul spre un „imperiu global”, într-o 
Nouă Ordine Mondială” – „ordinea” bolnavilor de avere, de putere şi de dominaŃie. 
Uzurparea suveranităŃilor naŃionale, falsificarea identităŃilor naŃionale, 
„invitaŃia” acestora de a „adera” şi a se „integra”, adică a se „topi” în megaformaŃiuni 
politice, „civice şi multiculturale”, fără vreo „culoare” naŃională, conform noului 
obiectiv, himeric şi acesta, al ticăloşilor ajunşi în faza celui mai primejdios orgoliu şi a 
celei mai inadmisibile iresponsabilităŃi pentru civilizaŃia umană, pentru viaŃa însăşi a 
Planetei, primejdia aceasta a revenit la ordinea zilei. 
Într-un asemenea context istoric ForŃele răului şi-au pus în „priză” 
propagandiştii de profesie, năimiŃi prin „mijloace specifice”, pentru a-şi face „meseria” 
diabolică: tăierea rădăcinilor istorice ale naŃiunilor şi ruperea omului de pământul genezei 
Neamului, aruncarea lui, frunză-n vânt, la cheremul „centrelor de Putere”, cum se 
autointitulează acum noile imperii. 
Aşa stând lucrurile, după cum se simt şi se văd, nu ne mai surprinde nimic. Dar 
ne alarmează faptul că s-au găsit şi la noi, încă şi încă, indivizi atraşi în slujba ForŃelor 
răului. În „tranziŃia” post decembristă, în spiritul unor „sugestii” primite de la o altă 
„Înaltă Poartă”, s-au înmulŃit denigratorii şi chinuitorii istoriei naŃionale, pe care au 
început să n-o mai numească „Istoria României” sau „ Istoria românilor”, ci, pur şi 
simplu „istorie” – titlul celui mai important manual de profil din învăŃământul nostru 
preuniversitar, în care Dacia străveche şi antică nu mai există, manual „girat” de 
„ştiinŃifici” de rang înalt. 
Mai nou, într-o revistă lunară de un lux sfidător, „Historia” (nr. 120/dec.2011), 
un grup de autori ce se recomandă istorici, unii îi acceptă parŃial, alŃii îi reneagă din nou 
pe geto-daci ca strămoşi ai noştri reali, într-un amplu „Dosar” (!?), sub o întrebare titrată 
şi de prima copertă: „Sunt dacii strămoşii noştri?”, urmând astfel modelul unor înaintaşi 
de tristă memorie şi foarte păguboasă opinie, inoculată încă din secolul al XIX-lea şi 
factorilor de decizie. 
Suntem de acord că în regimul comunist cei ce au instrumentat cultul lui 
Ceauşescu au şi speculat pe seama istoriei strămoşilor geto-daci, dar acum, a-i pune pe 
aceştia, din nou, sub semnul întrebării, sfidând evidenŃa din izvoarele istorice, este 
echivalent cu o blasfemie. 
A intra cu astfel de indivizi în vreo polemică este, cum spun medicii, „frecŃie la 
picior de lemn”. Căci ei sunt bine „motivaŃi” să facă ceea ce fac! Şi li se oferă spaŃiu 
mediatic din belşug! Poate doar să-i întrebăm cum de se mai suportă ei pe ei înşişi sau să 
le sugerăm a se privi în oglinda oferită de Eminescu în partea a doua a „Scrisorii a III-a”. 
Din indignarea şi revolta unui „pui de dac”, un român de bună credinŃă, dr. 
Napoleon Săvescu, cel care a revitalizat mişcarea noastră dacologică, faŃă de cei care şi-
au negat şi îşi neagă strămoşii reali, faŃă de hoŃii şi falsificatorii istoriei lor, au izbucnit 
două poeme antologice, din care redăm aici unul: 
 
Voi, daci, nu mai tăceŃi din gură ! 
- dr. Napoleon Săvescu 
PriviŃi la Dacul pe Columnă  
   
Strămoş uitat, dar rudă bună, 
Crunt sechestrat în piatră dură, 
MăreŃ însă tăcând din gură. 
PriviŃi cum rabdă greu în piatră 
Istoria falsficată 
De saltimbanci cu minŃi de zgură, 
Iar noi tăcem, tăcem din gură !... 
      
 La daci privim, privim de veacuri 
În ochii lor vezi chin şi jafuri, 
Vezi hoarde de romani furând, 
Arzând, prădând iar noi tăcând 
 
De 2000 de ani tăcem 
C-aşa-nvăŃarăm să-i vedem, 
Romani-eroi iar daci-gunoi 
Şi noi tăcem, tăcem în noi ! ... 
 
E timp să dezgropăm securea, 
Să ne cunoască iarăşi lumea 
Cu vorba şi voinŃa dură, 
Istoria când ni se fură. 
 
E timp să înviem din moarte 
Când glas ne vine de departe, 
De la Zalmoxes, să ne spună: 
Voi, Daci, nu mai tăceŃi din gură! 
(„Dacia Magazin”, nr. 9/2004, p. 23) 
  
 
 
 
 
 
 
 
 
 
 
 
 
 
Conf. univ. dr. G.D. Iscru                24 XII 2011 
 
25.XII.2011, în ziua de Crăciun, în marea sărbătoare strămoşească a creşterii 
luminii, Crăciunul geto-dac, adoptată de Biserica creştină ca mare sărbătoare a naşterii 
Mântuitorului nostru Iisus Hristos.. 
 
 
Portrete – Decebal 
(dr. Leonard Velcescu) 
